Twee renosters in Mpumalanga doodgeskietFoto: www.rhinoconservation.org ŉ Polisiewoordvoerder, kapt. Leonard Hlathi, sê veldwagters op die plaas Mauricedale het Saterdagaand skote gehoor en kort hierna op die twee karkasse afgekom. Hlathi sê een van die renosters se klein horing is afgesaag. Hy sê die horing het nie eers een kilogram geweeg nie. Hy sê die ander renoster het die bosse ingevlug nadat hy geskiet is. Niemand is nog in hegtenis geneem in verband met die voorval nie. Hlathi het intussen ontken dat die polisie ŉ moontlike verband ondersoek tussen dié voorval en die ontsnapping van twee vermeende renosterstropers uit die polisieselle in Skukuza in die Krugerwildtuin.